धर्मराय स्वामी मंदिर

श्री धर्मराय स्वामी मंदिर बंगलुरू, कर्नाटक, भारत में स्थित है। यह शहर के सबसे पुराने और सबसे प्रसिद्ध हिन्दू मंदिरों में से एक है।

इतिहास
धर्मराय स्वामी मंदिर का निर्माण लगभग आठ सौ वर्ष पहले तिगाला लोगों द्वारा कराया गया था। तिगाला इस क्षेत्र के सबसे पुराने सामाजिक समूहों में से एक हैं। यें एक कृषि समुदाय हैं जो सब्जियाँ एवं फल-फूल उगाते हैं।

विशेषताएँ
यह मंदिर पश्चिमी गंग वंश, पल्लव वंश एवं विजयनगर साम्राज्य की इमारतों की स्थापत्य विशेषताओं को प्रदर्शित करता है। यह मंदिर अनुमानतः 800 सालों से अधिक पुराना है। इस मंदिर का इतिहास केम्पेगोडा प्रथम द्वारा बैंगलोर की स्थापना से भी अधिक प्राचीन है। मंदिर द्रविड़ स्थापत्य शैली में बनाया गया है, जिसमें एक गोपुरम और एक अलंकृत स्मारक प्रवेश द्वार है। यहाँ पूजा की जाने वाली देवताओं की मूर्तियों में धर्मराय, कृष्ण, अर्जुन, द्रौपदी, नकुल, सहदेव और भीम की मूर्तियाँ शामिल हैं। यहाँ प्रसिद्ध करगा त्योहार मार्च और अप्रैल के महीनों के दौरान मनाया जाता है।

इन्हें भी देखें
श्रीपुरम (स्वर्ण मंदिर)
सोमनाथपुरा

सन्दर्भ
कर्नाटक में हिन्दू मंदिर
कर्नाटक में पर्यटन आकर्षण